cyanic-selkie/wikianc huggingface dataset:
চেঙ্গুটিয়া রেলওয়ে স্টেশন
অবস্থান
চেঙ্গুটিয়া রেলওয়ে স্টেশন দর্শনা জংশন-খুলনা লাইনের যশোর-খুলনা অংশে অবস্থিত।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় চেঙ্গুটিয়া রেলওয়ে স্টেশন নির্মাণ করা হয়।
পরিষেবা
চেঙ্গুটিয়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
বেলঘরিয়া
১৮৪১ খ্রিস্টাব্দে কলকাতার প্রখ্যাত ব্যবসায়ী মতিলাল শীল বেলঘরিয়ায় ঠাকুরবাড়ি ও অতিথিশালা গড়ে দেন। এই অতিথিশালায় নিখরচায় বহু মানুষের খাওয়া-দাওয়ার ব্যবস্থা তিনি করে গিয়েছেন।
কলকাতার খ্যাতনামা কাঠ ব্যবসায়ী রাধাকান্ত সেনের দুই ছেলে জয়গোপাল বৈকুণ্ঠনাথের বাগানবাড়ি ছিল বেলঘরিয়াতে। কেশবচন্দ্র সেন ইংল্যান্ডে ব্রাহ্ম ধর্ম প্রচার করে দেশে ফিরলে এই বাগানবাড়িতেই তাঁর প্রথম অভ্যর্থনা আয়োজন করেছিলেন সেন ভ্রাতৃদ্বয়। এখানে ১৮৭২ খ্রিস্টাব্দের ৫ই ফেব্রুয়ারি তারিখে ভারত সেবাশ্রম স্থাপিত হয়, কেশবচন্দ্র তার বন্ধুদের নিয়ে এই সেবাশ্রমের অধিবাসী হয়েছিলেন। ১৮৭৫ সালের ৪০শে আগস্ট এই বাগানবাড়িকেই বৈরাগ্য সাধনের জন্য তপোবনে পরিণত করেন কেশবচন্দ্র। ১৮৮৫ সালের ১৬ই মার্চ ঠাকুর রামকৃষ্ণদেব ভাগ্নের হৃদয় কে নিয়ে এই তপোবনে কেশবচন্দ্রের সঙ্গে মিলিত হন।
বেলঘরিয়ার ইতিহাস নিয়ে একমাত্র প্রামাণ্য গ্রন্থ তরুণ কবি ও গদ্যকার তন্ময় ভট্টাচার্য-র 'বেলঘরিয়ার ইতিহাস সন্ধানে'। ২০১৬ সালে প্রথমবার প্রকাশিত হয় বইটি। ২০২১-এ, ধানসিড়ি প্রকাশন থেকে প্রকাশিত হয়েছে এর পরিবর্ধিত সংস্করণ। বেলঘরিয়া, তার ইতিহাস ও সংস্কৃতি জানার জন্য এ এক আকরগ্রন্থ।
পরিবহন ব্যবস্থা
ফিডার রোড বেলঘরিয়ার একটি গুরুত্বপূর্ণ সড়কপথ যা পশ্চিমে ব্যারাকপুর ট্রাঙ্ক রোড ও পূর্বে মধুসূদন ব্যানার্জী রোডের মাধ্যমে কলকাতা বিমানবন্দরকে বেলঘরিয়ার সাথে যুক্ত করেছে৷ শিয়ালদহ-রানাঘাট রেলপথ-এ বেলঘরিয়া স্টেশন খুবই গুরুত্বপূর্ণ৷ এছাড়া নিকটবর্তী স্টেশনগুলি হলো বরানগর রোড স্টেশন ও বিরাটি স্টেশন৷ নবনির্মিত বেলঘরিয়া এক্সপ্রেসওয়ে নিবেদিতা সেতু ও যশোর রোডকে যুক্ত করেছে৷
শ্রেষ্ঠ কৌতুক অভিনেতা বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ কৌতুক অভিনেতা বিভাগে জাতীয় চলচ্চিত্র পুরস্কার বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ কৌতুক বিভাগে চলচ্চিত্রসমূহকে ১৯৯৯ সাল থেকে দেওয়া হচ্ছে। প্রথমবার পুরস্কার লাভ করেন এটিএম শামসুজ্জামান।
গিনির মসজিদের তালিকা
এই তালিকা গিনির মসজিদের একটি তালিকা। এটা অসম্পূর্ণ হতে পারে।
কুমিরা ইউনিয়ন, তালা
কুমিরা ইউনিয়ন বাংলাদেশের খুলনা বিভাগের সাতক্ষীরা জেলার তালা উপজেলার অন্তর্গত একটি ইউনিয়ন।
রমানন্দ সেনগুপ্ত
রমানন্দ সেনগুপ্ত (৮ মে ১৯১৬ - ২৩ আগস্ট ২০১৭) একজন ভারতীয় সিনেমাটোগ্রাফার ছিলেন। তিনি ১৯১৬ সালে ঢাকায় জন্মগ্রহণ করেন এবং ২০১৬ সালে তিনি শতবর্ষী হন।
সেনগুপ্ত ৭০টিরও বেশি ছবিতে পর্দার পেছনে দাঁড়িয়েছেন। সিনেমাটোগ্রাফিতে তার কাজ শুরু হয় ১৯৩৮ সালে যখন তিনি কলকাতায় (পূর্বে কলকাতা ) অরোরা ফিল্ম কর্পোরেশনে একজন শিক্ষানবিশ হিসেবে যোগদান করেন। তিনি প্রথম জি কে মেহতার সাথে ১৯৪১ সালের কুরুক্ষেত্র চলচ্চিত্রে  সহকারী হিসাবে কাজ করেছিলেন। সেনগুপ্তের প্রথম একক কাজ ছিল অর্ধেন্দু মুখার্জী পরিচালিত পূর্বরাগ । সেনগুপ্ত ফরাসি পরিচালক জিন রেনোয়ারের সাথে কাজ করেছিলেন যখন তিনি তার ১৯৫১ সালের চলচ্চিত্র দ্য রিভারের শুটিং করতে কলকাতায় আসেন।
২০০৭ সালে উত্সব মুখার্জী সেনগুপ্তকে নিয়ে একটি তথ্যচিত্র আন্ডার এক্সপোজড তৈরি করেছিলেন। সিদ্ধার্থ মাইতি সেনগুপ্তকে নিয়ে একটি বই লিখেছেন এবং একটি ডকুমেন্টারি তৈরি করেছেন, আলোর ফ্রেম এ ছায়ার সাজ (ছায়ার বিরুদ্ধে আলোর ফ্রেমিং) ।
ইউনুস এমরে (টিভি ধারাবাহিক)
ইউনুস এমরে: আশকিন ইওলচুলুউ (বাংলা: "ইউনুস এমরে: ভালোবাসার পথযাত্রা") হল ২০১৫ সালে মেহমেদ বোজদাগ নির্মিত একটি তুর্কি‌ জীবনীভিত্তিক ঐতিহাসিক টিভি ধারাবাহিক, যার নাম ভূমিকায় অভিনয় করেছেন গোকান আতালায়। তুরস্কের টিআরটি ১ চ্যানেলে ২০১৫ সালের ১৮ই জুন ধারাবাহিকটির প্রথম পর্ব‌ সম্প্রচারিত হয়। ধারাবাহিকটি ১৪শ শতাব্দীর আনাতোলিয়ার সূফি কবি ইউনুস এমরের জীবনীকে কেন্দ্র করে নির্মিত, যিনি আনাতোলিয়ার সংস্কৃতিকে ব্যাপকভাবে প্রভাবিত করেছেন। সিরিয়ালটির মাধ্যমে দর্শকদের কাছে সুফি মতবাদকে ইতিবাচকভাবে দেখানোর চেষ্টা করা হয়েছে।
লাক্ষা দ্বীপপুঞ্জ
লাক্ষা দ্বীপপুঞ্জ বা কণ্ণনূর দ্বীপপুঞ্জ হলো ভারতের লাক্ষাদ্বীপ কেন্দ্রশাসিত অঞ্চলের তিনটি মূল শ্রেণীর দ্বীপপুঞ্জের একটি৷ এটি লাক্ষাদ্বীপের কেন্দ্রীয় শ্রেণী, যা আমিনদিভি থেকে উত্তর দিকে মোটামুটি ভাবে ১১তম উত্তর অক্ষাংশ দ্বারা এবং মিনিকয় প্রবাল দ্বীপ থেকে দক্ষিণ দিকে‌ ৯ম উত্তর অক্ষাংশ বা মামালা প্রণালী দ্বারা পৃথকীকৃত।
লাক্ষা দ্বীপপুঞ্জ শ্রেণীর দ্বীপগুলি উপকূলবর্তী শহর‌ কন্নুরের (পূর্ব নাম কণ্ণনূর) অনুসারে "কণ্ণনূর দ্বীপপুঞ্জ" নামেও পরিচিত ছিল। এই নামের পিছনে একটি ইতিহাস রয়েছে। ১৭৮৪ খ্রিস্টাব্দ নাগাদ এই দ্বীপপুঞ্জ গুলির উত্তর দিকে অবস্থিত আমিনদিভি দ্বীপপুঞ্জ উত্তর কেরালার কণ্ণনূর সাম্রাজ্যের (আরক্কাল) সামন্ত রাজ্যে পরিণত হয় এবং মহীশূর সাম্রাজ্যের প্রতি আনুগত্য দেখায়। কিন্তু এই সময় আমিনদিভির দক্ষিণের লাক্ষা দ্বীপপুঞ্জ কণ্ণনূর সাম্রাজ্যের অনুগত রয়ে যায়।
ভূগোল
লাক্ষা দ্বীপপুঞ্জ শ্রেণীর দ্বীপগুলির মধ্যে রয়েছে আগাট্টি বিমানবন্দরসহ আগাট্টি দ্বীপ এবং বাঙ্গারাম প্রবালদ্বীপ। এরমধ্যে আগাট্টি বিমানবন্দর হলো সমগ্র লাক্ষাদ্বীপ কেন্দ্রশাসিত অঞ্চলের একমাত্র বিমানবন্দর এবং বাঙ্গারাম সমুদ্র সৈকত বৃহত্তর পর্যটক স্থল।
মাক্স প্লাংক পদক
মাক্স প্লাংক পদক (Max Planck Medal) তাত্ত্বিক পদার্থবিজ্ঞানে অসাধারণ কৃতিত্বের জন্য পদার্থবিদদের বিশ্বের বৃহত্তম সংগঠন জার্মান ফিজিক্যাল সোসাইটি (Deutsche Physikalische Gesellschaft) কর্তৃক প্রদত্ত সর্বোচ্চ পুরস্কার। ১৯২৯ সাল থেকে প্রতিবছর সাধারণত একজন (কিছু ব্যতিক্রম ছাড়া) বিজয়ীকে স্বর্ণপদক এবং হাতে-লিখিত পার্চমেন্ট প্রদান করা হয়।
লাক্ষা দ্বীপপুঞ্জ
ভূগোল
লাক্ষা দ্বীপপুঞ্জ শ্রেণীতে রয়েছে দুটি তালুক যথা: ১৫,০৪৮ জন জনসংখ্যা বিশিষ্ট আন্দরোত দ্বীপপুঞ্জ এবং ১৭,১৯৩ জন জনসংখ্যা বিশিষ্ট কাবারাত্তি দ্বীপ। দ্বীপগুলির মধ্যে আগাট্টি, আন্দরোত, কাবারাত্তি এবং কালপেনি দ্বীপ চারটি জনবসতি যুক্ত।
বোল্ড
বোল্ড বিশ্বের অন্যতম জনপ্রিয় খেলা ক্রিকেটে ব্যাটসম্যানকে আউট করার এক ধরনের পদ্ধতি ও পরিভাষাবিশেষ। ক্রিকেটের আইনের ৩০নং ধারা অনুযায়ী এ ধরনের আউটের বিষয়ে বর্ণিত রয়েছে।
লাক্ষা দ্বীপপুঞ্জ
ভূগোল
লাক্ষা দ্বীপপুঞ্জ শ্রেণীর দ্বীপগুলির অধিকাংশই প্রবাল প্রাচীর যুক্ত দ্বীপ এবং এগুলির তটরেখা নিমজ্জিত উচ্চভূমির অংশ। আমিনদিভি এবং লাক্ষাদ্বীপ শ্রেণীর দ্বীপগুলির মধ্যে পিট্টি দ্বীপিকা নামক একটি জনহীন বৃহৎ নিমজ্জিত প্রবাল দ্বীপ দ্বারা যোগাযোগ রয়েছে।
বোল্ড
একজন বোলার কর্তৃক নিক্ষিপ্ত বলে ব্যাটসম্যানের পেছনে রক্ষিত উইকেটে আঘাত হানলে তিনি বোল্ড হবেন। ঐ বলে ব্যাট, গ্লাভস অথবা ব্যাটসম্যানের কোন অংশ স্পর্শ করেছে কি-না তা মুখ্য বিষয় নয়। তবে, অন্য কোন খেলোয়াড় বা আম্পায়ার কর্তৃক উইকেটে আঘাত হানলে তা যাচাইকৃত হতে হবে। ব্যাটসম্যানকে আউট করার এটি মোক্ষম উপায়বিশেষ। সেজন্য বোলারকে আউট অনুমোদনের জন্য আম্পায়ারের কাছে আবেদন করতে হয় না। ব্যাটসম্যান যদি বোল্ড হন তাহলে সাধারণতঃ তিনি স্বেচ্ছায় মাঠ ছেড়ে চলে যান। নো বল, ওয়াইড বা ডেড বলে ব্যাটসম্যান আউট হবেন না। কিন্তু ওয়াইড বলে স্ট্যাম্পড হতে পারেন।
লাক্ষা দ্বীপপুঞ্জ
ইতিহাস
উত্তর দিকে অবস্থিত আমিনদিভি দ্বীপপুঞ্জের মতোই লাক্ষা দ্বীপপুঞ্জও বহুপূর্ব থেকেই জনবসতিপূর্ণ ছিলো৷ প্রাথমিকভাবে নিকটবর্তী কেরালা থেকে এবং পরবর্তীকালে আরব থেকে আসা ধর্মপ্রচারক ও বণিকরা এখানে বসতি স্থাপন করেন৷ ১৪৯৮ খ্রিস্টাব্দের আশেপাশে পর্তুগিজ নাবিক ভাস্কো দা গামা দ্বীপপুঞ্জ পরিদর্শনে আসেন। ষোড়শ শতাব্দীর মাঝামাঝি সময় লাক্ষা মিনিকয় আমিনদিভি এই তিন শ্রেণীর দ্বীপপুঞ্জের সমস্ত অধিবাসী পর্তুগিজ আধিপত্য থেকে নিজেদের রক্ষা করার জন্য আরক্কাল সাম্রাজ্যের প্রতি আনুগত্য দেখায়।
বোল্ড
আউটের অন্য উপায়ে ব্যাটসম্যানকে বোল্ড দেখানো হয়ে থাকে। যেমন: বল স্ট্যাম্প বরাবর পিচে পড়লে ব্যাটসম্যানের প্যাডে লাগলে তিনি এলবিডব্লিউ হবেন। কটের পর বোল্ড দ্বিতীয় সর্বাধিক সাধারণ পর্যায়। যদি একজন ব্যাটসম্যান বোল্ড হন, তাহলে আউট করার সমূদয় কৃতিত্ব বোলারকে দেয়া হয়।
লাক্ষা দ্বীপপুঞ্জ
ইতিহাস
১৬৯৭ খ্রিস্টাব্দে অত্যাচারী জলদস্যু ক্যাপ্টেন উইলিয়াম কিড এবং তার দল "অ্যাডভেঞ্চার গ্যালারি" নামক জাহাজ নিয়ে লাক্ষা দ্বীপপুঞ্জে পাড়ি জমান। দুরাচারী দল স্থানীয়দের নৌকা ভেঙে আগুন ধরিয়ে দেয় এবং স্থানীয় মহিলাদের শারীরিক নির্যাতন করে। প্রতিশোধ হিসেবে স্থানীয়রা জাহাজের পিপা-নির্মাতাকে হত্যা করলে নাবিক ও তার দলবল গ্রামে ঢুকে সমস্ত গ্রামবাসীদের অত্যাচার শুরু করে।
প্রায় ১০০ বছর পর ১৭৮৪ খ্রিস্টাব্দ নাগাদ দ্বীপপুঞ্জের আমিনদিভি শ্রেণি কণ্ণনূরের আরক্কাল রাজাদের সুরক্ষা থেকে বিচ্ছিন্ন হয় মহীশূর সাম্রাজ্যের আনুগত্য মেনে নিয়ে তাদের সামন্ত রাজ্যে পরিণত হয়। তবে দক্ষিণে অবস্থিত দ্বীপপুঞ্জের লাক্ষা শ্রেণি কণ্ণনূরের আরক্কাল রাজাদের অনুগত রয়ে যায়।
১৭৯২ খ্রিস্টাব্দে শ্রীরঙ্গপত্তমের সন্ধি অনুসারে টিপু সুলতানের পরাজয় নিশ্চিত হলে, দক্ষিণের উপশ্রেণীটিকে ব্রিটিশ ইস্ট ইন্ডিয়া কোম্পানি বার্ষিক ১৫ হাজার ভারতীয় টাকা মূল্যের বিনিময়ে সেটিকে কণ্ণনূর সাম্রাজ্যের অন্তর্ভুক্ত রাখেন। বারংবার রাজস্বের পরিমাণে গাফিলতি দেখা দিলে ব্রিটিশ সরকার এই দ্বীপপুঞ্জকে সরাসরি ভাবে নিজেদের সাম্রাজ্যের অন্তর্ভুক্ত করে নেয়। প্রাথমিকভাবে ১৮৫৫ থেকে ১৮৬০ খ্রিস্টাব্দের মধ্যে এবং চূড়ান্তভাবে ১৮৭৭ খ্রিস্টাব্দে স্বত্ববিলোপ নীতির অন্তর্ভুক্ত করে এটিকে মালাবার জেলার সঙ্গে যুক্ত করা হয়।
প্রধান পরিচালন কর্মকর্তা
প্রধান পরিচালন কর্মকর্তা (Chief Operating Officer বা Chief operations officer, সংক্ষেপে COO সিওও) কোনও ব্যবসা প্রতিষ্ঠানের সর্বোচ্চ মর্যাদাক্রমবিশিষ্ট নির্বাহী পদগুলির একটি। প্রধান পরিচালন কর্মকর্তা তার ব্যবসা প্রতিষ্ঠানের দৈনন্দিন কর্মকাণ্ড পরিচালনার কাজে নিয়োজিত থাকেন। তিনি নিয়মিতভাবে প্রতিষ্ঠানের সর্বোচ্চ মর্যাদাক্রমের অধিকারী কর্মকর্তার কাছে (সাধারণত প্রধান নির্বাহী কর্মকর্তা) প্রতিবেদন পেশ করেন।
প্রধান পরিচালন কর্মকর্তা সাধারণত কোনও ব্যবসা প্রতিষ্ঠানের দ্বিতীয় সর্বোচ্চ ক্ষমতাধর ব্যক্তি। তার উপরে কেবল চেয়ারম্যান বা সভাপতি এবং প্রধান নির্বাহী কর্মকর্তা কাজ করেন।
কাতোল
কাতোল (Katol) ভারতের মহারাষ্ট্র রাজ্যের নাগপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১৭ মিটার (১৩৬৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কাতোল শহরের জনসংখ্যা হল ৩৭,৪১৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে কাতোল এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
চট্টগ্রাম কলোনি
চট্টগ্রাম কলোনী (    পাকিস্তানের সিন্ধু, করাচির সিটি টাউনের অন্যতম একটি অঞ্চল । চিটাগাং কলোনি এমন একটি পাড়া যার জনসংখ্যা বেশিরভাগ জাতিগত বাঙালি নিয়ে গঠিত।  কলোনির মধ্য দিয়ে যখন কেউ হাঁটবে তখন দেখতে পাবেন রঙিন বাঙালি সাইনবোর্ড, ভাসানী ক্যাপ, লুঙ্গি এবং কুর্তা। চট্টগ্রাম কলোনির একটি বাজার রয়েছে, যা ঢাকার কাপড়ের কেন্দ্র হিসাবে পাকিস্তান জুড়ে বিখ্যাত ছিল। এটি স্থানীয় বাংলা ভাষার সংবাদপত্র দৈনিক কওমি বাঁধনের  সদর দফতরও ছিল।
পিঁপড়াবিদ্যা
পিঁপড়াবিদ্যা ২০১৪ সালের ২৪ অক্টোবর মুক্তিপ্রাপ্ত বাংলাদেশী নাট্য চলচ্চিত্র। মোস্তফা সরয়ার ফারুকী রচিত এবং পরিচালিত চলচ্চিত্রটি প্রযোজনা করেছে ইমপ্রেস টেলিফিল্ম এবং পরিবেশনা করেছে জাজ মাল্টিমিডিয়া। চিত্রগ্রহণ করেছেন গোলাম মওলা নবীর। চলচ্চিত্রে অভিনয়ে ছিলেন শিনা চৌহান, নূর ইমরান মিঠু, সাব্বির হাসান লিখন, মুকিত জাকারিয়া, মোহিনী মৌ। চলচ্চিত্রে গান গেয়েছে বাংলাদেশী সঙ্গীতদল চিরকুট।
কাহিনিসংক্ষেপ
thumbnail|270px|right|পিঁপড়াবিদ্যা চলচ্চিত্রের একটি দৃশ্যে [[নূর ইমরান মিঠু]] বাংলাদেশে পড়াশোনা শেষ করে বড় একটা বেকার শ্রেণী তৈরি হয়। তাদের অনেক স্বপ্ন থাকে। ভালো একটা চাকরি, সুন্দরী একটি মেয়ের সঙ্গ, দামি গাড়ি হাঁকিয়ে বেড়ানো। কিন্তু স্বপ্নের নাগাল পাওয়া আরেকটি দুঃস্বপ্নের ব্যাপার। সব সুখ-স্বপ্নই তখন তার কাছে রসগোল্লা, আর সে কেবল একটা নিরীহ পিঁপড়া। মিঠু একজন তরুণ গ্রাজ্যুয়েট। সে প্রতিদিন তার বাড়ি ফেরবার পথে চকমকে ঢাকা শহরের দিকে তাকিয়ে থাকে। সে জানে সে এই জগতের সদস্য নয়। সে তার নিজস্ব এক জগৎ বানিয়ে নেয়। নিজের জগতেই সে সুখী।
‘পিঁপড়াবিদ্যা’ চলচ্চিত্রটির গল্প সমকালীন। হাজার বছর ধরে চলে আসা মধ্যবিত্ত পরিবারের এক যুবকের আশা, না-পাওয়া, অবদমিত বিষণ্ণতা, সীমাবদ্ধতা, লোভ ও লোভের পঙ্খিরাজের লাগামহীন বিচরণকে তুলে ধরা হয়েছে।
উৎপাদন
চলচ্চিত্রের দৃশ্যায়ন করা হয়েছে ঢাকা এবং কক্সবাজারের বিভিন্ন স্থানে। প্রায় চল্লিশ দিন ধরে এর শ্যুটিং চলে।
অভ্যর্থনা
পিঁপড়াবিদ্যা চলচ্চিত্রটি কো-প্রোডাকশন মার্কেট এশিয়া প্রোজেক্ট মার্কেটের (এপিএম) জন্য নির্বাচিত হয়েছিল। ২০১৩ সালের ৩০টি চলচ্চিত্রের মধ্যে এটি স্থান করে নিয়েছে। এছাড়াও এশিয়া প্যাসিফিক স্ক্রিন অ্যাওয়ার্ড, বুসান চলচ্চিত্র উৎসবের "উইন্ডোস অন এশিয়ান সিনেমা" বিভাগের জন্য  এবং সাংহাই চলচ্চিত্র উৎসবের গোল্ডেন গবলেট পুরস্কার প্রতিযোগিতার জন্য নির্বাচিত হয়েছে। সিঙ্গাপুর আন্তর্জাতিক চলচ্চিত্র উৎসবে "সিলভার স্ক্রিন অ্যাওয়ার্ডের" জন্য মনোনীত হয়েছে চলচ্চিত্রটি।
কোস্টা রিকা
রাজনীতি
কোস্টা রিকাতে একটি গণপ্রজাতন্ত্রী সরকার ব্যবস্থা বিদ্যমান। রাষ্ট্রপতি যুগপৎ রাষ্ট্র ও সরকারের প্রধান। দেশটিতে একটি এককাক্ষিক আইনসভা বিদ্যমান যার সদস্যসংখ্যা ৫৭। ভোটাধিকার ১৮ বছর বা তদুর্ধ্ব বয়সের নারী-পুরুষ সবার জন্য উন্মুক্ত। বর্তমান সংবধানটি ১৯৪৯ সালের ৯ই নভেম্বর গৃহীত হয়। সুপ্রিম কোর্ট দেশের সর্বোচ্চ বিচারালয়।
প্রশাসনিক অঞ্চলসমূহ
কোস্টা রিকা দেশটির নিজস্ব কোনও সেনাবাহিনী নেই । এটিই পৃথিবীর একমাত্র দেশ যার কোনও সেনাবাহিনী নেই এবং দেশটির সমস্ত নিরাপত্তা দায়িত্ব দেশটির পুলিশ বাহিনীর হাতে ন্যাস্ত ।
তারাদাস ভট্টাচার্য
তারাদাস ভট্টাচার্য (? - ১৫ ডিসেম্বর ১৯৫০) একজন বাঙালি শ্রমিক আন্দোলন কর্মী ও ব্রিটিশ বিরোধী স্বাধীনতা সংগ্রামী।
মৃত্যু
মূলত অস্ত্রশস্ত্র প্রস্তুতি ও বোমা তৈরির জন্যে তিনি নেপাল গেছিলেন। বোমা তৈরীর সময় দুর্ভাগ্যবশত বিস্ফারণ ঘটে তার মৃত্যু হয় ১৫ ডিসেম্বর ১৯৫০।
আনতারা
১৯৩৭ সালে এই সংবাদ সংস্থাটি প্রতিষ্ঠিত হয়, যখন এই দেশটি ডাচ সাম্রাজ্যের একটি উপনিবেশ ছিল; স্বাধীনতা সংগ্রামীরা ডাচ-মালিকানাধীন আনিতা সংবাদ সংস্থা কর্তৃক স্থানীয় খবর পরিবেশনে স্বল্পাহারের কারণে অসন্তুষ্ট ছিলো। ১৯৪২ সালে জাপান কর্তৃক আগ্রাসনের স্বীকার হওয়ার পর আনতারার কার্যক্রম ডোইমি সুসিন সংবাদ নেটওয়ার্ক কর্তৃক নিয়ন্ত্রিত হতো। ইন্দোনেশিয়ার স্বাধীনতার ঘোষণার সম্প্রচারে এই প্রতিষ্ঠানটির কর্মীরা বিশেষ গুরুত্বপূর্ণ ভূমিকা পালন করে এবং যুদ্ধের শেষে এই অঞ্চলে ডোইমির স্থাপনকৃত সুবিধাগুলির নিয়ন্ত্রণ গ্রহণ করে। সংস্থাটির বেসরকারী ব্যবস্থাপনায় পরিচালিত হওয়া অব্যাহত ছিলো ১৯৬০'এর দশকে রাস্ট্রীয় নিয়ন্ত্রণে আসার পূর্ব পর্যন্ত, যখন সরকার তার লক্ষ্য হিসাবে ঔপনিবেশিকতার পরিবর্তে জাতি গঠনের প্রতি গুরুত্ব দেয়ার বিষয়ে সিদ্ধান্ত নেয়। আনতারা একটি সংস্থা হয়ে ওঠে যার মাধ্যমে রাষ্ট্র তার নীতিগুলি উপস্থাপন করতে পারে।
১৯৯০-এর দশকের শেষের দিকে রাজনৈতিক সংস্কারের প্রেক্ষাপটে, আনতারা সরকার সম্পর্কিত তার প্রতিবেদনসমূহ স্বাধীনভাবে প্রকাশ করতে শুরু করে এবং ২০০৭ সালে রাষ্ট্রীয় মালিকানাধীন সংস্থা হিসেবে পুনর্গঠিত হয়। তথাপি, গণমাধ্যম বিশেষজ্ঞগণের মতে, সরকারের সঙ্গে দীর্ঘ সম্পর্কের কারণে একটি নিরপেক্ষ সংবাদ সংস্থা হওয়া এর জন্য কঠিন হয়ে পড়েছে। ২০১২ সালের ১৩ ডিসেম্বর আনতারা তার ৭৫তম বার্ষিকী উদ্‌যাপন করেছে।
প্রাথমিক অবস্থায়
অনতারা ১৯৩৭ সালের ১৩ ডিসেম্বর তারিখে ডাচ ইস্ট ইন্ডিজের ঔপনিবেশিক রাজধানী বাতাভিয়ায় (পরবর্তীতেঃ জাকার্তা) প্রতিষ্ঠিত হয়। এটি প্রতিষ্ঠার আগে, ডমিনিক উইলিম বেরিট্টি আনিতা প্রতিষ্ঠা করেন, ইন্ডিজের প্রথম সংবাদ সংস্থা হিসাবে, কয়েকটি ডাচ ও আদিবাসী সংস্থারও অস্তিত্ব ছিল সেসময়, কিন্তু একই সমান পরিচিতি অর্জন করতে পারেনি সেগুলি। একটি ডাচ সংস্থা হিসাবে আনিতা খুব কমই তার প্রচারিত সংবাদের ক্ষেত্রে স্থানীয় বিষয়াবলীকে অন্তর্ভুক্ত করতো। এই কৃচ্ছ্রতা সাধনের ফলাফল হিসাবে স্বাধীনতা আন্দোলনে নেতৃত্বদানকারী কর্মী সোয়েমানাং সোয়েরজোয়িনোত এবং আলবার্ট মানোয়েমপাক সিপাহোইতারের মধ্যে অসন্তোষের সৃষ্টি করে, যারা অবশেষে একটি পৃথক সংবাদ সংস্থা গঠন করার সিদ্ধান্ত নেয়।
তথ্যসূত্র
টীকা
উদ্ধৃতি
গ্রন্থপঞ্জী
উমাইদ আসিফ
উমাইদ আসিফ (জন্ম: ৩০ এপ্রিল ১৯৮৪) একজন পাকিস্তানি ক্রিকেটার, যিনি পেশোয়ার জালমির হয়ে প্রতিনিধিত্ব করছেন। তিনি একজন ছয় ফুট পাঁচ ইঞ্চি লম্বা ডানহাতি মাঝারি-ফাস্ট বোলার। ২০১৮ সালের এপ্রিলে, তাকে ২০১৮ পাকিস্তান কাপের জন্য ফেডারেল এরিয়া দলে মনোনীত করা হয়েছিল।
২০১৮ সালের আগস্ট মাসে, তিনি পাকিস্তান ক্রিকেট বোর্ড কর্তৃক ২০১৮–১৯ মৌসুমের জন্য কেন্দ্রীয় চুক্তিতে ভূষিত হওয়া ৩৩ জন খেলোয়াড়ের একজন ছিলেন। ২০১৯ সালের মার্চ মাসে, তাকে ২০১৯ পাকিস্তান কাপের জন্য খাইবার পাখতুনখোয়ার দলে রাখা হয়েছিল। ২০১৯ সালের সেপ্টেম্বরে, ২০১৯-২০ ঘরোয়া ক্রিকেট মৌসুমের জন্য দক্ষিণ পাঞ্জাবের দলে তাকে সদস্য করা হয়েছিল।
হেরভাইন মৌকাম
হেরভাইন মৌকাম (জন্ম: ২৪ মে ১৯৯৪) হলেন একজন ক্যামেরুনীয়-বংশোদ্ভূত ফরাসি পেশাদার ফুটবলার। তিনি বর্তমানে বেলারুশীয় প্রিমিয়ার লীগ ক্লাব বাতে বরিসভের হয়ে একজন মধ্যমাঠের খেলোয়াড় হিসেবে খেলেন।
খন্দকার
খন্দকার বা খোন্দকার ফার্সি শব্দ। ফার্সি ভাষার خواندن (খান্দান/খোয়ান্দান) ক্রিয়ামূল; যার অর্থ হলো "পড়া", এবং  ফার্সি ভাষায় کردن (কার্দান) ক্রিয়ামূল; যার অর্থ করা বা কারী, সুতরাং এই দুটি শব্দ মিলিত হয়ে "পাঠ দানকারী" বা শিক্ষক অর্থ প্রকাশ করে। অন্য মতে খোন্দকার শব্দটি ফার্সি খোদাবন্দগার (ফার্সি خداوندگار) শব্দের সংক্ষিপ্ত রূপ। খোন্দকার বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ব্যবহৃত হয়ে থাকে। মুসলিম সমাজের ফারসি শিক্ষক হিসেবে খোন্দকার বা খন্দকারের পরিচয় পাওয়া যায়। অন্য দিকে খোন্দকারের ‘পদবি এসেছে সামন্ত সমাজ থেকে পেশাজীবী হিসেবে। সাধারণ ভাবে খোন্দকার বা খন্দকার অর্থ হচ্ছে কৃষক বা চাষাবাদকারী। মনে করা হয় ফারসি কনদহ‘ এর যার অর্থ কৃষি’ সাথেকার যুক্ত হয়ে কনদহকার > খনদহকার > খন্দকার হয়েছে। ভিন্ন মতে, খন্দকারের মূল উৎপত্তি সংস্কৃত কন্দ > খন্দ যার অর্থ ফসল বলা হয়েছে। এই খন্দ এর সঙ্গে কার যুক্ত হয়েও খন্দকার > খোন্দকার হতে পারে। এবং এতেও পূর্বের খন্দকার’ শব্দের উৎসের অর্থের তারতম্য ঘটছে না। আবার ফারসি ভাষায়, খোন্দকার বলে একটি শব্দ আছে যার অর্থ শিক্ষক। সেখান থেকেও খোন্দকার পদবী আসা বিচিত্র কিছু নয়। অথবা খোন্দকার শব্দের যে ভিন্নভিন্ন অর্থ তার সবগুলো মিলিত তাৎপর্য থেকেই বিভিন্নভাবে খন্দকার পদবীর উৎপত্তি হয়েছে।
২০০২–০৩ বুন্দেসলিগা
২০০২–০৩ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪০তম মৌসুম ছিল। এই মৌসুমটি ২০০২ সালের ৯ই আগস্ট তারিখে শুরু হয়ে ২০০৩ সালের ২৪শে মে তারিখে সম্পন্ন হয়েছিল। হের্টার বেলজীয় আক্রমণভাগের খেলোয়াড় বার্ট গোর এই মৌসুমের প্রথম গোল করেছিলেন।
বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ২০০১–০২ মৌসুমে ৭০ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।
এই মৌসুমে ৭৫ পয়েন্ট অর্জন করে বায়ার্ন মিউনিখ ১৭তম বারের মতো বুন্দেসলিগা এবং ১৮তম বারের মতো জার্মান শিরোপা জয়লাভ করেছিল। বায়ার্ন মিউনিখের ব্রাজিলীয় আক্রমণভাগের খেলোয়াড় জিওভানে এলবের এবং বোখুমের স্পেনীয় আক্রমণভাগের খেলোয়াড় তোমাস ক্রিস্তিয়ানসেন ২১ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
দল
২০০১–০২ মৌসুম শেষে ফ্রাইবুর্গ, কলন এবং জাংকট পাওলি মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হানোফার, আরমিনিয়া বিলেফেল্ড এবং বোখুম বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
কেগাঁও
কেগাঁও (Kegaon) ভারতের মহারাষ্ট্র রাজ্যের রায়গড় জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কেগাঁও শহরের জনসংখ্যা হল ৭৯২৪ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে কেগাঁও এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ইথেন
হাইড্রোজেন পরমাণুকে অন্য কার্যকরী গোষ্ঠীর সাথে প্রতিস্থাপন করে সম্পর্কিত যৌগগুলি গঠিত হতে পারে; ইথেন অংশকে ইথাইল গ্রুপ বলা হয়। উদাহরণস্বরূপ, হাইড্রক্সিল গ্রুপের সাথে যুক্ত একটি ইথাইল গ্রুপ ইথানল, যা পানীয়ের অ্যালকোহল।
ইতিহাস
পটাশিয়াম এসিটেট দ্রবণের উপর তড়িৎ বিক্রিয়া পরিচালনা করে মাইকেল ফ্যারাডে ১৮৩৪ সালে সর্বপ্রথম ইথেন সংশ্লেষন করেন। তিনি উৎপন্ন হাইড্রোকার্বন পদার্থকে মিথেন ভেবে ভুল করেন এবং এটা নিয়ে আর কোন গবেষণা করেন নাই।
১৮৪৭-১৮৪৯ সালের দিকে হারম্যান কোব এবং এডওয়ার্ড ফ্রাংল্যান্ড পটাশিয়াম ধাতুর সাথে প্রোপিওনাইট্রাইল (ইথাইল সায়ানাইড) বিয়োজন করে ইথেন প্রস্তুত করেন। তারাও এটাকে মিথাইল র‍্যাডিক্যাল ভেবে ভুল করেন। ১৮৬৪ সালে কার্ল স্কোর্ল্যামার এই ভুল সংশোধন করেন। তিনি প্রমাণ করেন এই সকল বিক্রিয়া ইথেনের জন্যই সংঘটিত হচ্ছে।.
অজৈব রসায়নের IUPAC নামকরণ পদ্ধতি অনুসারে ইথেনের নামকরণ করা হয়েছে। ইথেন শব্দটি ইথ+এন দ্বারা গঠিত। ইথ দ্বারা অণুতে দুটি কার্বনের উপস্থিতি এবং এন দ্বারা তাদের মধ্যে একটি একক বন্ধন বোঝানো হয়েছে।
বৈশিষ্ট্য
আদর্শ তাপমাত্রা এবং চাপে, ইথেন একটি বর্ণহীন, গন্ধহীন গ্যাস। এটির স্ফুটনাঙ্ক -88.5 °C এবং গলনাঙ্ক -182.8 °C । কঠিন ইথেন বিভিন্ন পরিবর্তনে বিদ্যমান। স্বাভাবিক চাপে ঠাণ্ডা হলে, প্রথম পরিবর্তনটি প্রদর্শিত হবে একটি প্লাস্টিকের স্ফটিক, কিউবিক সিস্টেমে স্ফটিক। এই ফর্মে, হাইড্রোজেন পরমাণুর অবস্থান স্থির নয়; অণুগুলি দীর্ঘ অক্ষের চারপাশে অবাধে ঘুরতে পারে। এই ইথেনকে ca.  নিচে ঠাণ্ডা করলে এটি মনোক্লিনিক মেটাস্টেবল ইথেন ২ ( স্পেস গ্রুপ P 21/n) এ পরিবর্তিত হয়। ইথেন পানিতে খুব কম দ্রবণীয়।
ইথেনের বন্ড প্যারামিটারগুলি মাইক্রোওয়েভ স্পেকট্রোস্কোপি এবং ইলেক্ট্রন ডিফ্র্যাকশন দ্বারা উচ্চ নির্ভুলতা পরিমাপ করা হয়েছে: r C−C = 1.528(3) Å, r C−H = 1.088(5) Å, এবং ∠CCH = 111.6(5)° মাইক্রোওয়েভ দ্বারা এবং r C−C = 1.524(3) Å, r C−H = 1.089(5) Å, এবং ∠CCH = 111.9(5)° ইলেকট্রন বিচ্ছুরণ দ্বারা (বন্ধনীতে থাকা সংখ্যাগুলি চূড়ান্ত অঙ্কের অনিশ্চয়তাকে উপস্থাপন করে)।
বায়ুমণ্ডলীয় এবং বহির্জাগতিক
পৃথিবীর বায়ুমণ্ডলে ইথেন একটি ট্রেস গ্যাস হিসাবে পাওয়া যায়। বর্তমানে সমুদ্রপৃষ্ঠে ০.৫ পিপিবি এর ঘনত্ব রয়েছে, যদিও আজকের বায়ুমণ্ডলে ইথেনের একটি উল্লেখযোগ্য অনুপাত থেকে এর প্রাক-ইন্ডাস্ট্রিয়াল ঘনত্ব প্রতি বিলিয়নের প্রায় ০.২৫ অংশ হওয়ার সম্ভাবনা রয়েছে যা জীবাশ্ম জ্বালানী হিসাবে উদ্ভূত হতে পারে। বৈশ্বিক ইথেনের পরিমাণ সময়ের সাথে সাথে পরিবর্তিত হয়েছে, সম্ভবত প্রাকৃতিক গ্যাস ক্ষেত্রগুলিতে জ্বলে উঠার কারণে। ১৯৮৪ থেকে ২০১০ সাল পর্যন্ত বিশ্বব্যাপী ইথেন নির্গমনের হার হ্রাস পেয়েছে, যদিও মার্কিন যুক্তরাষ্ট্রের বেকেন ফর্মেশনে শেল গ্যাসের উৎপাদন বৃদ্ধি অর্ধেক হ্রাসকে আটকে দিয়েছে।
যদিও ইথেন একটি গ্রিনহাউস গ্যাস, এটি মিথেনের তুলনায় অনেক কম পরিমাণে, এক দশকের তুলনায় মাত্র কয়েক মাসের জীবনকাল এবং ভরের তুলনায় বিকিরণ শোষণে কম দক্ষ। প্রকৃতপক্ষে, ইথেনের গ্লোবাল ওয়ার্মিং সম্ভাবনা মূলত বায়ুমণ্ডলে মিথেনে রূপান্তরের ফলে। একে চারটি দৈত্য গ্রহের বায়ুমণ্ডলে এবং শনির চাঁদ টাইটানের বায়ুমণ্ডলে একটি ট্রেস উপাদান হিসাবে সনাক্ত করা হয়েছে।
পৃথিবীর বায়ুমণ্ডলে, হাইড্রোক্সিল র‌্যাডিকেল ইথেনকে মিথানল বাষ্পে রূপান্তরিত করে যার অর্ধ-জীবন প্রায় তিন মাস।
ধারণা করা হয় যে টাইটানে এই পদ্ধতিতে উত্পাদিত ইথেন আবার চাঁদের পৃষ্ঠে বৃষ্টিপাত করে এবং সময়ের সাথে সাথে হাইড্রোকার্বন সমুদ্রে জমা হয়ে চাঁদের মেরু অঞ্চলের বেশিরভাগ অংশকে আবৃত করে। ২০০৭ সালের ডিসেম্বরে ক্যাসিনি প্রোব টাইটানের দক্ষিণ মেরুতে অন্তত একটি হ্রদ খুঁজে পেয়েছিল, যাকে এখন অন্টারিও ল্যাকাস বলা হয় কারণ হ্রদটি পৃথিবীর অন্টারিও হ্রদের অনুরূপ এলাকা (প্রায় ২০,০০০ কিমি২) জুড়ে অবস্থিত। জুলাই ২০০৮ সালে উপস্থাপিত ইনফ্রারেড স্পেকট্রোস্কোপিক ডেটার আরও বিশ্লেষণ অন্টারিও ল্যাকাসে তরল ইথেনের উপস্থিতির জন্য অতিরিক্ত প্রমাণ পাওয়া যায়। ক্যাসিনি দ্বারা সংগৃহীত রাডার ডেটা ব্যবহার করে টাইটানের উত্তর মেরুতে আবিষ্কৃত হয়েছিল বেশ কয়েকটি উল্লেখযোগ্য বড় হাইড্রোকার্বন হ্রদ যা মধ্যে লিজিয়া মের এবং ক্রাকেন মেরে হচ্ছে দুটি বৃহত্তম হ্রদ। এই হ্রদগুলি প্রাথমিকভাবে তরল ইথেন এবং মিথেনের মিশ্রণে ভরাট বলে মনে করা হয়।
১৯৯৬ সালে, ধূমকেতু হায়াকুটাকে ইথেন সনাক্ত করা হয়েছিল, এবং তারপর থেকে অন্য কিছু ধূমকেতুতে সনাক্ত করা হয়েছে। এই দূরবর্তী সৌরজগতের উপাদানগুলিতে ইথেনের অস্তিত্ব ইথেনকে সৌর নীহারিকার একটি আদি উপাদান হিসাবে নিহিত করতে পারে যা থেকে সূর্য এবং গ্রহগুলি গঠিত হয়েছে বলে বিশ্বাস করা হয়।
২০০৬ সালে, NASA/Ames রিসার্চ সেন্টারের ডেল ক্রুইকশ্যাঙ্ক (একজন নিউ হরাইজনস সহ-তদন্তকারী) এবং তার সহকর্মীরা প্লুটোর পৃষ্ঠে ইথেনের বর্ণালী আবিষ্কারের ঘোষণা করেছিলেন।
রসায়ন
থাম্ব|ঘূর্ণন বর্ণালীর উপর ভিত্তি করে ইথেনের আণবিক কাঠামো। রসায়নাগারে কোব ইলেকট্রোলাইসিসের মাধ্যমে ইথেন প্রস্তুত করা হয়। এই পদ্ধতিতে এসিটেট লবণের জলীয় দ্রবণে তড়িৎবিশ্লেষণ চালনা করা হয়। এনোডে এসিটেট অক্সিডাইজড হয়ে কার্বন ডাই অক্সাইড এবং মিথাইল মুক্তমূলক উৎপাদন করে এবং এই উচ্চ শক্তি সম্পন্ন মিথাইল মুক্তমূলক পরস্পর যুক্ত হয়ে ইথেন তৈরী করে: −
আরেকটি পদ্ধতিতে এসেটিক এনহাইড্রাইড কে পার অক্সাইড দ্বারা বিয়োজিত করে ইথেন প্রস্তুত করা হয়]]
যেহেতু হ্যালোজেনেটেড ইথেনগুলি আরও ফ্রি র্যাডিকাল হ্যালোজেনেশনের মধ্য দিয়ে যেতে পারে, এই প্রক্রিয়াটির ফলে বেশ কয়েকটি হ্যালোজেনেটেড উৎপাদের মিশ্রণ ঘটে। রাসায়নিক শিল্পে, কোনো নির্দিষ্ট দুই-কার্বন হ্যালোআলকেন উৎপাদনের জন্য আরও নির্দিষ্ট রাসায়নিক বিক্রিয়া ব্যবহার করা হয়।
দহন
এই বিক্রিয়া ধাপে ধাপে সংঘটিত হয়ঃ
দহন একটি জটিল সিরিজ ফ্রি-র্যাডিকাল বিক্রিয়া দ্বারা ঘটে। ইথেন দহনের রাসায়নিক গতিবিদ্যার কম্পিউটার সিমুলেশনে শত শত বিক্রিয়া অন্তর্ভুক্ত করা হয়েছে। ইথেন দহনে বিক্রিয়ার একটি গুরুত্বপূর্ণ সিরিজ হল অক্সিজেনের সাথে একটি ইথাইল র‌্যাডিক্যালের সংমিশ্রণ, এবং পরবর্তীতে পারঅক্সাইডের ইথক্সি এবং হাইড্রক্সিল র‌্যাডিকেলে পরিণত হওয়া।
অসম্পূর্ণ দহনের ফলে এসিটাল্ডিহাইড, মিথেন, মিথানল এবং ইথানল উৎপন্ন হয়।
বাধা
একটি মোচড়ানো বন্ধন সম্পর্কে একটি আণবিক অবকাঠামো ঘোরানোর জন্য সাধারণত শক্তির প্রয়োজন হয়। একটি ৩৬০° বন্ধন ঘূর্ণন উত্পাদন করার জন্য সর্বনিম্ন শক্তিকে ঘূর্ণন বাধা বলা হয়।
ইথেন এই ধরনের একটি ঘূর্ণন বাধার একটি ক্লাসিক, সহজ উদাহরণ দেয়, কখনও কখনও একে "ইথেন বাধা" বলা হয়। এই বাধার প্রথম দিকের পরীক্ষামূলক প্রমাণের মধ্যে ইথেনের এনট্রপি মডেলিং করে পাওয়া যায়। তাত্ত্বিক পদ্ধতিগুলি যেগুলি একটি উপযুক্ত সূচনা বিন্দু (অর্থোগোনাল অরবিটাল) ব্যবহার করে খুঁজে পায় যে হাইপারকনজুগেশন হল ইথেন ঘূর্ণন বাধার উৎপত্তির সবচেয়ে গুরুত্বপূর্ণ কারণ।
১৮৯০-৯১ সাল পর্যন্ত, রসায়নবিদরা পরামর্শ দিয়েছিলেন যে ইথেন অণুগুলি একে অপরের থেকে অণুর দুটি প্রান্তের সাথে স্তব্ধ রূপকে পছন্দ করে।
উৎপাদন
মিথেনের পরে, ইথেন প্রাকৃতিক গ্যাসের দ্বিতীয় বৃহত্তম উপাদান। বিভিন্ন গ্যাস ক্ষেত্র থেকে প্রাপ্ত প্রাকৃতিক গ্যাস ইথেনের পরিমাণ ০১% কম থেকে থেকে ০৬% এর বেশি হতে পারে। ১৯৬০ এর আগে, ইথেন এবং বৃহত্তর অণুগুলি সাধারণত প্রাকৃতিক গ্যাসের মিথেন উপাদান থেকে আলাদা করা হত না, তবে মিথেনের সাথে জ্বালানী হিসাবে পুড়িয়ে ফেলা হত। বর্তমানে, ইথেন একটি গুরুত্বপূর্ণ পেট্রোকেমিক্যাল ফিডস্টক এবং বেশিরভাগ উন্নত গ্যাস ক্ষেত্রে প্রাকৃতিক গ্যাসের অন্যান্য উপাদান থেকে আলাদা করা হয়। ইথেনকে পেট্রোলিয়াম গ্যাস থেকেও আলাদা করা যেতে পারে, যা পেট্রোলিয়াম পরিশোধনের উপজাত হিসাবে উত্পাদিত বায়বীয় হাইড্রোকার্বনের মিশ্রণ।
ইথেনকে ক্রায়োজেনিক তাপমাত্রায় তরলীকৃত করে মিথেন থেকে সবচেয়ে দক্ষতার সাথে আলাদা করা হয়। বিভিন্ন হিমায়ন কৌশল বিদ্যমান: বর্তমানে ব্যাপক ব্যবহারে সবচেয়ে লাভজনক প্রক্রিয়া একটি টার্বোএক্সপ্যান্ডার নিয়োগ করে এবং প্রাকৃতিক গ্যাসের ৯০% এরও বেশি ইথেন পুনরুদ্ধার করতে পারে। এই প্রক্রিয়ায়, একটি টারবাইনের মাধ্যমে ঠাণ্ডা গ্যাস প্রসারিত হয়, যা তাপমাত্রাকে প্রায় −100 °C এ কমিয়ে দেয়। । এই নিম্ন তাপমাত্রায়, বায়বীয় মিথেনকে পাতনের মাধ্যমে তরলীকৃত ইথেন এবং ভারী হাইড্রোকার্বন থেকে আলাদা করা যায়। আরও পাতন তারপর প্রোপেন এবং ভারী হাইড্রোকার্বন থেকে ইথেনকে আলাদা করে।
ব্যবহার
রাসায়নিক কারখানাগুলোতে ইথিন (ইথিলিন) উৎপাদনে ইথেন ব্যবহার করা হয়। ইথেনের প্রধান ব্যবহার হল বাষ্প ক্র্যাকিং দ্বারা ইথিলিন (ইথিন) উৎপাদন করা। যখন বাষ্প দিয়ে মিশ্রিত করা হয় এবং খুব উচ্চ তাপমাত্রায় (৯০০°C বা তার বেশি) ভারী হাইড্রোকার্বন হালকা হাইড্রোকার্বনে ভেঙে যায় এবং স্যাচুরেটেড হাইড্রোকার্বন অসম্পৃক্ত হয়ে যায়। ইথেন ইথিলিন উৎপাদনের জন্য অনুকূল কারণ ইথেনের বাষ্প ক্র্যাকিং ইথিলিনের জন্য মোটামুটি নির্দিষ্ট, যখন ভারী হাইড্রোকার্বনের বাষ্প ক্র্যাকিং একটি ক্ষীণ পণ্যের মিশ্রণ ইথিলিন পাওয়া যায় এবং ভারী অ্যালকেনেস (ওলেফিন) সমৃদ্ধ, যেমন প্রোপেন (প্রপিলিন, কিন্তু) এবং সুগন্ধি হাইড্রোকার্বনে ।
পরীক্ষামূলকভাবে, ইথেন অন্যান্য পণ্য রাসায়নিকের জন্য একটি ফিডস্টক হিসাবে তদন্তাধীন। ইথেনের অক্সিডেটিভ ক্লোরিনেশন দীর্ঘকাল ধরে ইথিলিন ক্লোরিনেশনের চেয়ে ভিনাইল ক্লোরাইডের জন্য একটি সম্ভাব্য অধিক লাভজনক পথ বলে মনে হয়েছে। এই বিক্রিয়া তৈরির জন্য অনেক প্রক্রিয়া পেটেন্ট করা হয়েছে, কিন্তু ভিনাইল ক্লোরাইড এবং ক্ষয়কারী বিক্রিয়া অবস্থার জন্য দুর্বল নির্বাচনযোগ্যতা (বিশেষত, ৫০০°C-এর বেশি তাপমাত্রায় হাইড্রোক্লোরিক অ্যাসিড ধারণকারী বিক্রিয়া মিশ্রণ) তাদের বেশিরভাগের বাণিজ্যিকীকরণকে নিরুৎসাহিত করেছে। বর্তমানে, INEOS জার্মানির Wilhelmshaven- এ ১০০০ t/a ( বার্ষিক টন ) ইথেন-টু-ভিনাইল ক্লোরাইড পাইলট প্ল্যান্ট পরিচালনা করে।
একইভাবে, সৌদি আরবের ফার্ম সাবিক ইয়ানবুতে ইথেন অক্সিডেশনের মাধ্যমে অ্যাসিটিক অ্যাসিড তৈরি করতে ৩০,০০০ টন/বছর প্ল্যান্ট নির্মাণের ঘোষণা দিয়েছে। এই প্রক্রিয়ার অর্থনৈতিক কার্যকারিতা সৌদি তেলক্ষেত্রের কাছে পাওয়া ইথেনের কম খরচের উপর নির্ভর করতে পারে এবং এটি বিশ্বের অন্য কোথাও মিথানল কার্বনাইলেশনের সাথে প্রতিযোগিতামূলক নাও হতে পারে।
ক্রায়োজেনিক রেফ্রিজারেশন সিস্টেমে ইথেনকে রেফ্রিজারেন্ট হিসাবে ব্যবহার করা যেতে পারে। অনেক ছোট স্কেলে, বৈজ্ঞানিক গবেষণায়, তরল ইথেন ক্রিও-ইলেক্ট্রন মাইক্রোস্কোপির জন্য পানি-সমৃদ্ধ নমুনাগুলিকে ভিট্রিফাই করতে ব্যবহৃত হয়। পানির একটি পাতলা ফিল্ম দ্রুত তরল ইথেনে −১৫০°C এ নিমজ্জিত হয় বা তার চেয়ে বেশি ঠাণ্ডা পানির স্ফটিকের জন্য খুব দ্রুত জমে যায়। ধীরে ধীরে হিমায়িত করার পদ্ধতিগুলি ঘন বরফের স্ফটিক তৈরি করতে পারে, যা নমুনাগুলিকে ক্ষতিগ্রস্ত করে নরম কাঠামোকে ব্যাহত করতে পারে এবং ডিটেক্টরে পৌঁছানোর আগে ইলেক্ট্রন রশ্মিকে ছড়িয়ে দিয়ে ছবির গুণমান হ্রাস করতে পারে।
ম্যান এনার্জি সলিউশনস বর্তমানে টু-স্ট্রোক ডুয়াল ফুয়েল ইঞ্জিন (B&W ME-GIE) তৈরি করে যা সামুদ্রিক ডিজেল তেল এবং ইথেন উভয়েই চলতে পারে।
স্বাস্থ্য ঝুঁকি
ঘরের তাপমাত্রায়, ইথেন একটি অত্যন্ত দাহ্য গ্যাস। আয়তনের ভিত্তিতে ৩.০%-১২.৫% এ বাতাসের সাথে মিশালে এটি একটি বিস্ফোরক মিশ্রণ তৈরি করে।
যেখানে ইথেন একটি ক্রায়োজেনিক তরল হিসাবে সংরক্ষণ করা হয় সেখানে কিছু অতিরিক্ত সতর্কতা প্রয়োজন। তরল ইথেনের সাথে সরাসরি যোগাযোগের ফলে মারাত্মক হিমদংশন হতে পারে। যতক্ষণ না তারা ঘরের তাপমাত্রায় উষ্ণ হয়, তরল ইথেন থেকে আসা বাষ্পগুলি বাতাসের চেয়ে ভারী হয় এবং মেঝে বা মাটি বরাবর প্রবাহিত হতে পারে, নিচু জায়গায় জড়ো হতে পারে; যদি বাষ্পগুলি একটি ইগনিশন উত্সের মুখোমুখি হয় তবে রাসায়নিক বিক্রিয়াটি ইথেনের উত্সে ফিরে যেতে পারে যেখান থেকে তারা বাষ্পীভূত হয়েছিল।
ইথেন অক্সিজেনকে স্থানচ্যুত করতে পারে এবং শ্বাসরোধের ঝুঁকিতে পরিণত হতে পারে। ইথেন কোন পরিচিত তীব্র বা দীর্ঘস্থায়ী বিষাক্ত ঝুঁকি তৈরি করে না। এটি একটি কার্সিনোজেন নয়।
কক্সবাজার মেডিকেল কলেজ
কক্সবাজার মেডিকেল কলেজ বাংলাদেশের কক্সবাজারে অবস্থিত একটি পাবলিক মেডিকেল কলেজ। প্রতিষ্ঠানটি ২০০৮ সালে প্রতিষ্ঠিত হয়। বর্তমানে এখানে প্রায় ৩০০ জন শিক্ষার্থী রয়েছে। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর ৭০ জন শিক্ষার্থী ভর্তি হওয়ার সুযোগ পান।
২০১৭ সাল থেকে মেডিকেল কলেজের স্থায়ী ক্যাম্পাস চালু হয়। একটি ছয়তলা একাডেমিক ভবনের পাশাপাশি রয়েছে ছাত্র-ছাত্রীদের জন্য পৃথক দুটো ছাত্রাবাস। অধ্যাপক ডা. অনুপম বড়ুয়া বর্তমানে প্রতিষ্ঠানটির অধ্যক্ষের দায়িত্ব পালন করছেন।
এটি একটি ওয়ার্ল্ড ডিরেক্টরি অব মেডিকেল স্কুলস অধিভুক্ত মেডিকেল কলেজ।
অবস্থান
ঝিলংজা, কক্সবাজার সদর, কক্সবাজার, বাংলাদেশ
অবকাঠামো
কক্সবাজার মেডিকেল কলেজের স্থায়ী ক্যাম্পাস ৩০ একর জমির উপর প্রতিষ্ঠিত। এখানে রয়েছে ছয়তলা বিশিষ্ট একটি একাডেমিক ভবন, ছেলে ও মেয়েদের জন্য তিনতলা বিশিষ্ট দুইটি পৃথক ছাত্রাবাস, একটি দৃষ্টিনন্দন শহীদ মিনার ও একটি মসজিদ। মেডিকেল কলেজ হাসপাতাল এবং একটি আণবিক চিকিৎসা কেন্দ্রের ভবন নির্মাণাধীন রয়েছে।
২৫০ শয্যাবিশিষ্ট কক্সবাজার সদর হাসপাতালটি বর্তমানে অস্থায়ী মেডিকেল কলেজ হাসপাতাল হিসেবে ব্যবহৃত হচ্ছে।
এরিক এরিকসন (গুপ্তচর)
এরিক "রেড" এরিকসন (১৮৯০-জানুয়ারী ১৯৮৩) একজন সুইডিশ তেল নির্বাহী।
ক্যারিয়ার
দ্বিতীয় বিশ্বযুদ্ধে আমেরিকান ওএসএসের জন্য জার্মান সিন্থেটিক তেল উদ্ভিদের উপর এরিকসন গুপ্ত নজর রাখেন। যুদ্ধের প্রাদুর্ভাবের সময়ে, এরিকসন মার্কিন যুক্তরাষ্ট্রে তার সেবা প্রদান করেন। সে সময় তিনি নাৎসি হওয়ার ভান করেন। ১৯৩৯ ও ১৯৪৫ এর মধ্যে এরিকসন ৩০ বারের বেশি জার্মানিতে যান।
আলেকজান্ডার ক্লেইন ১৯৫৮ সালে এরিকসনের দ্বিতীয় বিশ্বযুদ্ধের অপব্যবহার সম্পর্কে একটি বই লিখেছিলেন,The Counterfeit Traitor, যা একই নামে ১৯৬২ সালে চলচ্চিত্র হিসেবে মুক্তি পায়, যেখানে উইলিয়াম হোল্ডেনকে রেড এরিকসনের ভূমিকায় দেখা যায়।
শোভনদেব চট্টোপাধ্যায়
শোভনদেব চট্টোপাধ্যায় হলেন একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের সদস্য। ১৯৯৮ সালে তিনিই ছিলেন এই দলের প্রথম নির্বাচিত বিধায়ক। তিনি তৃণমূল কংগ্রেসের শ্রমিক সংগঠক আইএনটিটিইউসি-র প্রতিষ্ঠাতা সভাপতি।
২০১১ থেকে ২০১৬ সাল পর্যন্ত পশ্চিমবঙ্গ বিধানসভায় প্রথম তৃণমূল কংগ্রেস সরকারের সরকারি মুখ্য সচেতকের দায়িত্ব পালন করেন শোভনদেব। ২০১৬ সালের ২৭ মে তিনি পশ্চিমবঙ্গ সরকারের বিদ্যুৎ ও অচিরাচরিত শক্তি মন্ত্রীর দায়িত্ব গ্রহণ করেন।
প্রথম জীবনে মুষ্টিযোদ্ধা শোভনদেব বিজ্ঞান ও আইনবিদ্যায় ডিগ্রিধারী এবং একজন প্রবীণ ট্রেড ইউনিয়ন নেতা। তিনি কলকাতা অটো রিকশা অপারেটার্স’ ইউনিয়নেরও সভাপতি।
২১তম সিজেএফবি পারফরম্যান্স পুরস্কার
২১তম কিউকম-সিজেএফবি পারফরম্যান্স পুরস্কার ২০২১ সালের চলচ্চিত্র, টেলিভিশন ও ডিজিটাল প্ল্যাটফর্মে অনুষ্ঠানসমূহকে স্বীকৃতি প্রদানের লক্ষ্যে ২০২৩ সালের ১৯শে ফেব্রুয়ারি অনুষ্ঠিত হয়। ঢাকার আগারগাঁওয়ে বঙ্গবন্ধু আন্তর্জাতিক সম্মেলন কেন্দ্রে এই আয়োজন অনুষ্ঠিত হয়। কালচারাল জানালিস্টস ফোরাম অব বাংলাদেশ (সিজেএফবি) এই পুরস্কার প্রদান করে।
খাদকালে
খাদকালে (Khadkale) ভারতের মহারাষ্ট্র রাজ্যের পুনে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে খাদকালে শহরের জনসংখ্যা হল ৯৭৯২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে খাদকালে এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
শাহ
শাহ (ফার্সী: شاه) ফার্সী শব্দ। প্রাচীন পারসিক ভাষায় শব্দটির রুপ ছিল Xšâyathiya "রাজা" আর পারসিক ধর্মগ্রন্থ আবেস্তায় এর রুপ ছিল xšaΘra-, "রাজশক্তি বা সমরশক্তি"। প্রাচীন সংস্কৃত ভাষায় kṣatra (ক্ষত্র) মানে ও ছিল সমরশক্তি, ক্ষত্র থেকে ক্ষত্রিয় (যোদ্ধা) শব্দের উৎপত্তি হয়েছে। আধুনিক ফার্সী ভাষায় শাহ অর্থ বাদশাহ বা রাজা। ভারতবর্ষের সুলতানী আমলের শাসকেরা এবং মোগল শাসকেরা নিজেদের নামের সাথে শাহ পদবী ব্যবহার করতেন। পীর, দরবেশদের নামের পদবীতেও শাহ এর বহুল ব্যবহার হয়। শাহ বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ও ব্যবহৃত হয়ে থাকে।
পলিমার রসায়ন
থাম্ব|গ্লো প্লাজমা স্রাব স্কিম্যাটিক পলিমার রসায়ন পলিমার রসায়ন (Polymer chemistry) একটি বহুশাখাবিশিষ্ট বিজ্ঞান যেখানে পলিমারের রাসায়নিক বৈশিষ্ট্য এবং রাসায়নিক সংশ্লেষণ আলোচনা করা হয়। বিজ্ঞানী হারম্যান স্রডিঞ্জার পলিমারের নামকরণ করেন "ম্যাক্রোমলিকুল" তথা বৃহদাণু। IUPAC অনুসারে বৃহদাণুর (ম্যাক্রোমলিকিউল) শৃঙ্খল এবং রসায়নের ডোমেইন বর্ণণা করে। সহজ ভাষায় বলা যায় রসায়ন বিজ্ঞানের যে শাখায় পলিমারের ভৌত, রাসায়নিক গঠন, বৈশিষ্ট্য, সংশ্লেষণ, ব্যবহার ইত্যাদি আলোচনা করা হয় তাই পলিমার রসায়ন নামে পরিচিত।
পলিমারের প্রকারভেদ
পলিমার দুই প্রকার।
জৈব পলিমার
প্রোটিন, কোলাজেন, কেরাটিন, ইলাস্টিন।
কৃত্রিম পলিমার
প্লাস্টিক, রঙ
উইকিসংবাদ
উইকিনিউজ বা উইকিসংবাদ হল উইকি মুক্ত বিষয়বস্তুর আলোকে পরিচালিত সংবাদ বিষয়ক ওয়েবসাইট এবং উইকিমিডিয়া ফাউন্ডেশনের একটি প্রকল্প যা বিশ্বব্যাপী সহযোগিতামুলক সাংবাদিকতার মাধ্যমে কাজ করে থাকে। উইকিপিডিয়ার সহ-প্রতিষ্ঠাতা জিমি ওয়েলস উইকিপিডিয়া থেকে উইকিসংবাদ আলাদা করার প্রসঙ্গে বলেন, "উইকিসংবাদে, প্রতিটি গল্প বিশ্বকোষীয় নিবন্ধ থেকে ভিন্ন আঙ্গিকে মুলতঃ একটি সংবাদ হিসেবে লেখা হবে।" উইকিসংবাদ নিরপেক্ষ দৃষ্টিভঙ্গি নীতি অনুসরণের মাধ্যমে সাংবাদিকতায় বস্তুনিষ্ঠতার ধারণা প্রতিষ্ঠা করে যা অন্যান্য নাগরিক সাংবাদিকতা চর্চার ওয়েবসাইট যেমন, ইন্ডেমিডিয়া ও ওহমাইনিউজ থেকে ভিন্নতর।
প্রারম্ভিক বছর
উইকিমিডিয়া সংবাদ সাইটের প্রথম নথিভুক্ত প্রস্তাবটি করা ছিল ৫ জানুয়ারী, ২০০৩-এ উইকিপিডিয়া সম্প্রদায়ের মেটা-উইকিতে একজন বেনামী ব্যবহারকারীর দুই লাইনের একটি পোস্টে। ড্যানিয়েল অ্যালস্টন, যিনি উইকিপিডিয়াতে ফঞ্জি হিসেবে সম্পাদনা করেছেন, তিনি দাবি করেছেন যে তিনিই এই পোস্টটি দিয়েছিলেন।
উইকিসংবাদের ডোমেইন নাম wikinews.org ২ এপ্রিল, ২০০৪ এ নিবন্ধিত হয়েছিল ২০০৪ সালের নভেম্বরে, এই ধরনের একটি সহযোগী সংবাদ সাইট কীভাবে কাজ করতে পারে তা দেখানোর জন্য একটি প্রদর্শন উইকি প্রতিষ্ঠিত হয়েছিল। এক মাস পরে, ২০০৪ সালের ডিসেম্বরে, সাইটটিকে "ডেমো" পর্যায় থেকে সরিয়ে পাবলিক ডোমেইন কপিলেফ্টের অধীনে বিটা পর্যায়ে স্থানান্তরিত করা হয়। একই সময়ে এটির একটি জার্মান ভাষার সংস্করণ চালু করা হয়
২০০৫ সালের সেপ্টেম্বরে, প্রকল্পটি ক্রিয়েটিভ কমন্স অ্যাট্রিবিউশন ২.৫ লাইসেন্সে স্থানান্তরিত হয়। ৭ সেপ্টেম্বর, ২০০৭-এ, ইংরেজি উইকিসংবাদ তার ১০,০০০ তম নিবন্ধ প্রকাশ করে।
সাক্ষাৎকার
এছাড়াও উইকিসংবাদের প্রতিবেদকরা আরও অনেক উল্লেখযোগ্য লেখক, অভিনেতা এবং রাজনীতিবিদদের সাক্ষাৎকার নিয়েছেন। যেমন অগাস্টেন বুরোস, স্যাম ব্রাউনব্যাক এবং ডানকান হান্টার, এবং ব্রিটিশ রাজনীতিবিদ টনি বেন, লেখক এরিক বোগোসিয়ান, নিউজিল্যান্ডের রাজনীতিবিদ নিক স্মিথ, নিউজিল্যান্ডের প্রাক্তন প্রধানমন্ত্রী জন কী, ওয়ার্ল্ড ওয়াইড ওয়েবের সহ-আবিষ্কারক রবার্ট ক্যালিয়াউ, ড্র্যাগ কুইন রুপল, এবং উইকিমিডিয়া ফাউন্ডেশনের সাবেক নির্বাহী সু গার্ডনার।
নিনো রোতা
নিনো রোতা নামে সমধিক পরিচিত জোভান্নি রোতা রিনালদি (৩ ডিসেম্বর ১৯১১ - ১০ এপ্রিল ১৯৭৯) একজন ইতালীয় সুরকার, পিয়ানোবাদক, সঙ্গীত নির্দেশক ও শিক্ষায়তনিক ব্যক্তি ছিলেন। তিনি ফেদেরিকো ফেল্লিনি ও লুকিনো ভিস্‌কন্তি পরিচালিত চলচ্চিত্রের সুরারোপের জন্য সর্বাধিক পরিচিত। তিনি ফ্রাঙ্কো জেফফিরেল্লির দুটি শেকসপিয়ারীয় চলচ্চিত্র, ফ্রান্সিস ফোর্ড কোপলার গডফাদার ত্রয়ীর প্রথম দুটি চলচ্চিত্রের সুরারোপ করেন। তিনি গডফাদার ত্রয়ীর প্রথম চলচ্চিত্র দ্য গডফাদার (১৯৭২)-এর জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার ও শ্রেষ্ঠ মৌলিক সঙ্গীত বিভাগে বাফটা পুরস্কার এবং দ্বিতীয় চলচ্চিত্র দ্য গডফাদার পার্ট ২ (১৯৭৪)-এর জন্য শ্রেষ্ঠ মৌলিক সুর বিভাগে একাডেমি পুরস্কার অর্জন করেন।
প্রারম্ভিক জীবন
রোতা ১৯১১ সালের ৩রা ডিসেম্বর মিলানের একটি সঙ্গীত পরিবারে জন্মগ্রহণ করেন। তার জন্মনাম জোভান্নি রোতা রিনালদি। রোতা প্রখ্যাত শিশু বিস্ময় ছিলেন। তিনি মাত্র ১১ বছর বয়সে তার প্রথম অরাটোরিও লিনফাঞ্জিয়া দি সান জোভান্নি বাততিস্তা সৃষ্টি করেন। ১৯২৩ সালের শুরুর দিকে তিনি এটি মিলান ও প্যারিসে পরিবেশন করেন। তিনি মাত্র ১৩ বছর বয়সে ইল প্রিন্সিপে পোরকারো সৃষ্টি করেন, হ্যান্স ক্রিশ্চিয়ান অ্যান্ডারসনের পর এটিই প্রথম তিন-অঙ্কের গীতধর্মী হাস্যরসাত্মক সুর। তিনি মিলান কনজারভেটরিতে জিয়াকোমো ওরেফিসের নিকট পড়াশোনা করেন, এবং রোমের সান্তা সেসিলিয়া একাডেমিতে ইলদেব্রান্দো পিৎজেত্তি ও আলফ্রেদো কাসেল্লার নিকট সুর সৃষ্টি নিয়ে উচ্চতর পড়াশোনা করেন। তিনি সেখান থেকে ১৯৩০ সালে স্নাতক সম্পন্ন করেন।
ঢাকা সিটি ফুটবল ক্লাব
ঢাকা সিটি ফুটবল ক্লাব ( Dhaka City Football Club) বাংলাদেশের ঢাকার একটি ফুটবল দল। ক্লাবটি বর্তমানে বাংলাদেশ চ্যাম্পিয়নশিপ লিগের একটি দল।
ইতিহাস
১০ নভেম্বর ২০১৭ সালে বাংলাদেশ ফুটবল ফেডারেশন ২০১৮–১৯ বাংলাদেশ চ্যাম্পিয়নশিপ লিগ অংশগ্রহণের জন্য ক্লাবকে সবুজ সংকেত দেয়।
২০১৮-১৯ মৌসুম
ঢাকা সিটি এফসি তাদের যাত্রা শুরু করেন ফরাশগঞ্জ এসসির বিপক্ষে ১-০ গোলে হেরে।২০১৮ সালে ২০ ফেব্রুয়ারী তারিখে ঢাকা সিটি এফসি বাংলাদেশ চ্যাম্পিয়নশিপ লিগ ওয়ারী ক্লাবের বিরুদ্ধে ২-০ ব্যবধানে জয়ের মাধ্যমে তাদের প্রথম জয় নথিভুক্ত করে। ৬০ মিনিটে আওরঙ্গজেব উদ্বোধনী গোলটি করেন এবং ২০ মিনিট পরে সাজ্জাদ হোসেন মুন্না জয়ের সূচনা করেন।
তারা ২০১৮-১৯ বাংলাদেশ চ্যাম্পিয়নশিপ লিগ মৌসুমে ১১ টি দলের মধ্যে ৮ তম স্থান অর্জন করেন। আগামী মৌসুমেও বাংলাদেশ চ্যাম্পিয়নশিপ লিগ খেলবে ক্লাবটি।
মৌসুম- ২০২০-২১
ঢাকা সিটি ফুটবল ক্লাব ২০২০-২১ বাংলাদেশ চ্যাম্পিয়নশিপ লিগ মৌসুমে ১২ টি দলের মধ্যে ১১ তম স্থান অর্জন করেছে। আগামী মৌসুমেও বাংলাদেশ চ্যাম্পিয়নশিপ লিগ খেলবে ক্লাবটি।
দলের কোচ
২৪ ডিসেম্বর ২০১৮ সালে ক্লাবটি মিরোনা খাতুনকে প্রধান কোচ হিসেবে নিয়োগ দিয়ে বাংলাদেশের ফুটবলে ইতিহাস তৈরি করে, কারণ তিনি বাংলাদেশের কোনো পুরুষ দলের প্রথম মহিলা প্রধান কোচ হয়েছিলেন বিভিন্ন আন্ডার কোচের অধীনে দলের পারফরম্যান্স ( যেমন ২৯ জুন ২০২১ এর মধ্যে ):
এম ওবায়দুল হক
এম ওবায়দুল হক (মৃত্যু: ১৭ আগস্ট ২০১২) বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও প্রকৌশলী যিনি তৎকালীন চট্টগ্রাম-৩ আসনের সংসদ সদস্য ছিলেন।
প্রাথমিক জীবন
এম ওবায়দুল হক চট্টগ্রাম জেলার সন্দ্বীপের গাছুয়া ইউনিয়নে জন্মগ্রহণ করেন।
রাজনৈতিক জীবন
এম ওবায়দুল হক ইঞ্জিনিয়ার মুক্তিযোদ্ধা ও প্রকৌশলী ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। সন্দ্বীপ থেকে তিনি ১৯৭০ সালে গণপরিষদ সদস্য নির্বাচিত হন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৩ আসন থেকে সংসদ সদস্য নির্বাচিত হন।
মৃত্যু
এম ওবায়দুল হক ১৭ আগস্ট ২০১২ সালে মৃত্যুবরণ করেন।
যাখার ভলকভ
যাখার ভলকভ (Захар Волкаў; Захар Волков; জন্ম: ১২ আগস্ট ১৯৯৭) হলেন একজন বেলারুশীয় পেশাদার ফুটবলার। তিনি বর্তমানে বেলারুশীয় প্রিমিয়ার লীগ ক্লাব বাতে বরিসভের হয়ে একজন মধ্যমাঠের খেলোয়াড় হিসেবে খেলেন।
অর্জন
বাতে বরিসভ
সুনিসা লি
সুনিসা ফাবসোমফু (Sunisa Lee; জন্ম: ৯ মার্চ ২০০৩; সুনিসা "সুনি" লি নামে সুপরিচিত) হলেন একজন মার্কিন আর্টিস্টিক জিমন্যাস্ট। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং জিমন্যাস্টিকসের নারীদের ব্যক্তিগত অল-অ্যারাউন্ড বিভাগে স্বর্ণ পদক   দলগত অল-অ্যারাউন্ড বিভাগে রৌপ্য পদক জয়লাভ করেছেন।
তিনি ২০১৯ ওয়ার্ল্ড আর্টিস্টিক জিমন্যাস্টিকস চ্যাম্পিয়নশিপে স্বর্ণ বিজয়ী মার্কিন দলের সদস্য ছিলেন। তিনি মার্কিন যুক্তরাষ্ট্র নারী জাতীয় জিমন্যাস্টিকস দলের সদস্য এবং প্রথম হমোং-মার্কিন অলিম্পিক জিমন্যাস্ট।
ব্যক্তিগত জীবন
ছয় বছর বয়সে, লি মিনেসোটার সেন্ট পলের শহর লিটল কানাডার মিডওয়েস্ট জিমন্যাস্টিকস সেন্টারে জিমন্যাস্টিকস শুরু করেন, যেখানে তিনি এখনও প্রশিক্ষণ গ্রহণ করেন। পরবর্তী বছর, লি প্রতিযোগিতায় অংশগ্রহণ করা শুরু করেন এবং জাতীয় মিটের অল-অ্যারাউন্ডে জয়লাভ করেছিলেন, যা তার ক্যারিয়ারের দ্বিতীয় মিট ছিল। আট বছর বয়সে তিনি তিন স্তরে উন্নীত হয়েছিলেন। তিনি এগারো বছর বয়সে অভিজাত শ্রেণীর জন্য উত্তীর্ণ হয়েছিলেন। ২০১৯ সালের আগস্ট মাসে, লি প্রথমবারের মতো সিনিয়র মার্কিন জাতীয় চ্যাম্পিয়নশিপে অংশগ্রহণ করার মাত্র কয়েকদিন পূর্বে, তার বাবা তার এক বন্ধুকে সাহায্য করার সময় একটি গাছ থেকে পড়ে যান, যার ফলে তার কোমরের নিচের অংশ পক্ষাঘাতগ্রস্ত হয়ে পড়ে। পরবর্তী বছর লির খালা ও চাচা কোভিড-১৯-এ আক্রান্ত হয়ে মৃত্যুবরণ করেছেন। এই দুঃখজনক ঘটনাগুলো নিয়ে আলোচনা করার সময় লি বলেছিলেন, "এর কারণে আমি আরও কঠিন হয়ে উঠেছি।"
মিথাইল
মিথাইল হচ্ছে একটি এলকাইল মূলক যা একটি কার্বন পরমাণু এবং তিনটি হাইড্রোজেন পরমাণু দিয়ে গঠিত মিথেন গ্যাস থেকে উৎপাদন করা হয়। অধিকাংশ সময় এই মূলককে সংক্ষেপে 'Me বলা হয়। অনেক অজৈব যৌগে মিথাইল মূলকের উপস্থিতি লক্ষ্য করা যায়। মিথাইল মূলক সাধারণত বড় অনুর অংশ হিসেবে থাকে। মিথাইল মূলককে তিন পর্যায়ে পাওয়া যায়। এনায়ন, ক্যাটায়ন এবং মুক্ত মূলক।
মিথাইল ক্যাটায়ন
মিথাইল ক্যাটায়ন (CH3+) গ্যাস ফর্মে পাওয়া যায় ।
মিথাইল এনায়ন
M +  CH3X   →   MCH3
মিথাইল র‍্যাডিক্যাল
মিথাইল র‌্যাডিকেলের সূত্র । এটি পাতলা গ্যাসের মধ্যে বিদ্যমান, তবে আরও ঘনীভূত আকারে এটি সহজেই ইথেনে ডাইমারাইজ করে । এটি শুধুমাত্র নির্দিষ্ট যৌগের তাপীয় পচন দ্বারা উত্পাদিত হতে পারে, বিশেষ করে যাদের –N=N– সংযোগ রয়েছে।
ডিপ্রোটোনেশন
কিছু মিথাইল গ্রুপ ডিপ্রোটোনেটেড হতে পারে। উদাহরণস্বরূপ, অ্যাসিটোনে মিথাইল গ্রুপের অম্লতা মিথেনের চেয়ে প্রায় ১০২০ গুণ বেশি অম্লীয়। জৈব সংশ্লেষণ এবং জৈব সংশ্লেষণের অনেক বিক্রিয়ার ফলে কার্বনয়নগুলি মূল মধ্যবর্তী। এইভাবে ফ্যাটি অ্যাসিড তৈরি হয়।
মুক্ত মূলক বিক্রিয়া
বেনজিলিক বা অ্যালিলিক অবস্থানে রাখা হলে, C–H বন্ডের শক্তি হ্রাস পায় এবং মিথাইল গ্রুপের প্রতিক্রিয়া বৃদ্ধি পায়। এই বর্ধিত প্রতিক্রিয়াশীলতার একটি প্রকাশ হ'ল বেনজিল ক্লোরাইড তৈরী করার জন্য টলুইনে মিথাইল গ্রুপের ফটোকেমিক্যাল ক্লোরিনেশন ।
কাইরাল মিথাইল
বিশেষ ক্ষেত্রে যেখানে একটি হাইড্রোজেন ডিউটেরিয়াম (D) দ্বারা প্রতিস্থাপিত হয় এবং আরেকটি হাইড্রোজেন ট্রিটিয়াম (T) দ্বারা প্রতিস্থাপিত হয়, মিথাইল বিকল্পটি কাইরাল হয়ে যায়। অপটিক্যালি বিশুদ্ধ মিথাইল যৌগ তৈরি করার পদ্ধতি বিদ্যমান, যেমন, কাইরাল অ্যাসিটিক অ্যাসিড । কাইরাল মিথাইল গ্রুপ ব্যবহারের মাধ্যমে, বেশ কয়েকটি জৈব রাসায়নিক রূপান্তরের স্টেরিওকেমিক্যাল কোর্স বিশ্লেষণ করা হয়েছে।
ব্যুৎপত্তি
ফরাসি রসায়নবিদ জিন-ব্যাপটিস্ট ডুমাস এবং ইউজিন পেলিগট, মিথানলের রাসায়নিক গঠন নির্ধারণের পরে, গ্রীক মিথাই "ওয়াইন" এবং হাইলি "কাঠ, গাছের প্যাচ" থেকে "মিথিলিন" প্রবর্তন করেন, "কাঠ থেকে তৈরি অ্যালকোহল (পদার্থ)"। "মিথাইল" শব্দটি প্রায় ১৮৪০ সালে "মিথিলিন" থেকে ব্যাক-ফরমেশনের মাধ্যমে উদ্ভূত হয় এবং তারপরে "মিথাইল অ্যালকোহল" বর্ণনা করার জন্য প্রয়োগ করা হয় (যা ১৮৯২সাল থেকে " মিথানল " নামে পরিচিত)।
মিথাইল হল একটি অ্যালকেন (বা অ্যালকাইল) অণুর জন্য জৈব রসায়ন শব্দের IUPAC নামকরণ, একটি একক কার্বনের উপস্থিতি নির্দেশ করতে "মিথ-" উপসর্গ ব্যবহার করা হয়।
হাওর
350px|right|thumb|[[বাংলাদেশ|বাংলাদেশের সুনামগঞ্জ জেলায় অবস্থিত "আলির হাওর"। দিগন্তে মেঘালয়ের কোলে আবছাভাবে দেখা যাচ্ছে খাসিয়া পাহাড়।]] হাওর বাংলাদেশের উত্তর-পূর্ব অংশে একটি জলাভূমি বাস্তুতন্ত্র যা শারীরিকভাবে একটি বাটি বা গামলা আকৃতির অগভীর জলাভূমি, যা ব্যাকসওয়াম্প নামেও পরিচিত।।     প্রচলিত অর্থে হাওর হল বন্যা প্রতিরোধের জন্য নদীতীরে নির্মিত মাটির বাঁধের মধ্যে প্রায় গোলাকৃতি নিম্নভূমি বা জলাভূমি। তবে হাওর সব সময় নদীতীরবর্তী নির্মিত বাঁধের মধ্যে না-ও থাকতে পারে। হাওরের সাধারণ বৈশিষ্ট্য হলো, প্রতি বছরই মৌসুমী বর্ষায় বা স্বাভাবিক বন্যায় হাওর প্লাবিত হয়, বছরের কয়েক মাস পানিতে নিমজ্জিত থাকে এবং বর্ষা শেষে হাওরের গভীরে পানিতে নিমজ্জিত কিছু স্থায়ী বিল জেগে ওঠে। গ্রীষ্মকালে হাওরকে সাধারণত বিশাল মাঠের মতো মনে হয়, তবে মাঝে মাঝে বিলে পানি থাকে এবং তাতে মাছও আটকে থাকে।
নামকরণ
"সাগর" শব্দটি থেকে "হাওর" শব্দের উৎপত্তি বলে ধরে নেয়া হয়।
বিবরণ
হাওর মূলত বিস্তৃত প্রান্তর, অনেকটা গামলা আকৃতির জলাভূমি যা প্রতিবছর মৌসুমী বৃষ্টির সময় পানিপূর্ণ হয়ে উঠে। সমগ্র বর্ষাকাল জুড়ে হাওরের পানিকে সাগর বলে মনে হয় এবং এর মধ্যে অবস্থিত গ্রামগুলোকে দ্বীপ বলে প্রতীয়মান হয়। বছরের সাত মাস হাওরগুলো পানির নিচে অবস্থান করে। শুষ্ক মৌসুমে অধিকাংশ পানি শুকিয়ে গিয়ে সেই স্থানে সরু খাল রেখে যায় এবং শুষ্ক মৌসুমের শেষের দিকে সম্পূর্ণ শুকিয়ে যেতে পারে। শুষ্ক মৌসুমে হাওরের পুরো প্রান্তর জুড়ে ঘাস গজায়, গবাদি পশুর বিচরণক্ষেত্র হয়ে উঠে। হাওরে আগত পানি প্রচুর পলিমাটি ফেলে যায় যা ধান উৎপাদনের জন্য অত্যন্ত উপকারী। বাংলাদেশের উত্তর-পূর্বাঞ্চলে হাওর অঞ্চল দেখতে পাওয়া যায়।
শ্রেণিবিভাগ
ভূ-তাত্ত্বিক অবস্থান বা এলাকার বৈশিষ্ট্যের ভিত্তিতে হাওরকে ৩ ভাগে ভাগ করা হয়:
এই তিন শ্রেণীর হাওর এলাকার মৎস্য সম্পদ, পানি সম্পদ, কৃষি এবং আর্থ-সামাজিক শর্তগুলো আলাদা আলাদাভাবে প্রতীয়মান হয়।
বাংলাদেশ
IUCN-এর তথ্যমতে, বাংলাদেশে প্রায় ৪০০ হাওর রয়েছে। বাংলাদেশে সবচেয়ে বেশি হাওর রয়েছে সিলেট বিভাগে। বাংলাদেশের হাওরগুলোর মধ্যে উল্লেখযোগ্য হলো:
হাকালুকি হাওর
হাকালুকি হাওর বাংলাদেশের সর্ববৃহৎ হাওর। এর আয়তন ১৮,১১৫ হেক্টর, তন্মধ্যে শুধুমাত্র বিলের আয়তন ৪,৪০০ হেক্টর। এটি মৌলভীবাজার জেলার বড়লেখা (৬০%), কুলাউড়া (১২%), ফেঞ্চুগঞ্জ (১০%), গোলাপগঞ্জ (১০%) এবং জুরি উপজেলা (৮%) জুড়ে বিস্তৃত। ভূতাত্ত্বিকভাবে এর অবস্থান, উত্তরে ভারতের মেঘালয় পাহাড় এবং পূর্বে ত্রিপুরা পাহাড়ের পাদদেশে। ভূতাত্ত্বিক বৈশিষ্ট্যের কারণে উজানে প্রচুর পাহাড় থাকায় হাকালুকি হাওরে প্রায় প্রতি বছরই আকস্মিক বন্যা হয়। এই হাওরে ২৭৩টি ছোট, বড় ও মাঝারি বিল রয়েছে। শীতকালে এসব বিলকে ঘিরে পরিযায়ী পাখিদের বিচরণে মুখর হয়ে ওঠে গোটা এলাকা।
টাঙ্গুয়ার হাওর
টাঙ্গুয়ার হাওর সুনামগঞ্জ জেলায় অবস্থিত একটি হাওর। প্রায় ১০০ বর্গকিলোমিটার এলাকা জুড়ে বিস্তৃত এই হাওরটি বাংলাদেশর দ্বিতীয় বৃহত্তম মিঠা পানির জলাভূমি। স্থানীয় লোকজনের কাছে হাওরটি নয়কুড়ি কান্দার ছয়কুড়ি বিল নামেও পরিচিত। এটি বাংলাদেশের দ্বিতীয় রামসার স্থান, প্রথমটি সুন্দরবন। এটি মেঘালয় পাহাড়ের পাদদেশে অবস্থিত এবং সুনামগঞ্জের ধর্মপাশা ও তাহিরপুর উপজেলা জুড়ে বিস্তৃত। মেঘালয় পাহাড় থেকে ৩০টিরও বেশি ঝরনা এসে মিশেছে এই হাওরে। দুই উপজেলার ১৮টি মৌজায় ৫১টি হাওরের সমন্বয়ে ৯,৭২৭ হেক্টর এলাকা নিয়ে টাঙ্গুয়ার হাওর জেলার সবচেয়ে বড় জলাভূমি। পানিবহুল মূল হাওর ২৮ বর্গকিলোমিটার এবং বাকি অংশ গ্রামগঞ্জ ও কৃষিজমি।
রবার্ট ডাউনি জুনিয়র অভিনীত চলচ্চিত্রের তালিকা
রবার্ট ডাউনি জুনিয়র মার্কিন চলচ্চিত্র অভিনেতা এবং চলচ্চিত্র প্রযোজক। তিনি অনেক চলচ্চিত্র ও টেলিভিশনে শিশুশিল্পী হিসেবে অভিনয় জীবন শুরু করেন। ডাউনি জুনিয়র হলিউডে তার বিশ্বব্যাপী অত্যন্ত জনপ্রিয় আয়রন ম্যান চলচ্চিত্রের টনি স্টার্ক চরিত্রে অভিনয় করে বেশ খ্যাতি অর্জন করেন, যা তাকে পৌঁছে দিয়েছে সাফল্যের শীর্ষে।[২০][২১] ১৯৮০-এর দশকে, তিনি ব্র্যাট প্যাক এর একজন সদস্য হিসেবে বিবেচিত হয়েছিলেন। ১৯৭০ সালে পিতা রবার্ট ডাউনি সিনিয়র কৃতক পরিচালনা পাউন্ড চলচ্চিত্রে মাত্র পাঁচ বছর বয়সের একটি শিশু চরিত্রে অভিনয়ের মধ্য দিয়ে চলচ্চিত্র জগতে ডাউনির আবির্ভাব হয়।    তবে তরুণ বয়সেই চলচ্চিত্রের সাথে ডাউনির সম্পৃক্ততা ঘটে দু:খ কল্পবিজ্ঞান কমেডিধর্মী উইয়ার্ড সায়েন্স (১৯৮৫) এবং লেস দ্যান জিরো (১৯৮৭) নাট্য চলচ্চিত্রে। তিনি ১৯৯২ সালে পেশাদার চলচ্চিত্র অভিনেতা হিসেবে চ্যাপলিন চলচ্চত্রের মাধ্যমে অভিনয় শুরু করেন। তিনি এই চলচ্চিত্রে চার্লি চ্যাপলিন এর ভুমিকায় অসাধারন অভিনয় করে শ্রেষ্ঠ অভিনেতার ৬৫তম একাডেমি পুরস্কার (অস্কার) মনোনীত হন এবং তার অগ্রণী ভূমিকার জন্য শ্রেষ্ঠ অভিনেতার বাফটা পুরস্কার লাভ করেন।
১৯৯৩ সালে, তিনি হার্ট এবং সোউলস—চলচ্চিত্রের সাথে "আলফ্রি উডআরড" সঙ্গে "কায়রা সেজউইক" এবং সর্ট কাটস—চলচ্চিত্রের সাথে "ম্যাথু মোডনি" সঙ্গে "জুলিয়ান মুর", একটি তথ্যচিত্রে তিনি ১৯৯২ সালে রাষ্ট্রপতি শীর্ষক প্রচারণা দ্যা লাস্ট পার্ট (১৯৯৩) সম্পর্কে লিখেছেন।[৫৩][৫৪][৫৫] তিনি ১৯৯৪ সালে অভিনয় করেন, ওনলি ইউ—চলচ্চিত্রের সাথে "মারিসা টোমেই" এবং ন্যাচারাল ব্রন কিলারস—চলচ্চিত্রের সাথে "উডি হ্যারেলসন"।[৫৬][৫৭] তিনি পরবর্তীকালে হাজির রেস্টরেশন (১৯৯৫), রিচার্ড ৩ (১৯৯৫), টু গার্লস এন্ড এ গাই (১৯৯৮), যেমন মার্কিন যুক্তরাষ্ট্রেস্পেশাল এজেন্ট "জন রয়েস" এর ভিতরে ''ইউ.এস. মারসালস (১৯৯৮), এবং ব্ল্যাক এন্ড হোয়াইট (১৯৯৯)''।[৫৮][৫৯][৬০][৬১]